Gamernė
Gamernė – viensėdis Vilniaus rajono savivaldybėje, 3 km į rytus nuo Nemenčinės, prie Neries ir Bezdonės santakos. Aplink plyti Nemenčinės miškai. Ties Gamerne nuo kelio Nemenčinė–Buivydžiai atsišakoja kelias į Bezdonis. Ties Gamerne Neryje yra rėva (~90 m ilgio), vadinta Gamerne (Амэрня) arba Sasoriais. Seniau čia būta sielininkams pavojingo Raudonojo akmens (blrs. Чырвоны камень).